kardosdrur/scandi-wiki huggingface dataset:
Farvergården (Kerteminde)

Farvergården er et kulturhistorisk museum i Kerteminde. Det var kendt under navnet Kerteminde Museum frem til d. 1. januar 2009, hvor det fusionerede med andre museer i området og blev til Østfyns Museer.

Museet har en lokalhistorisk samling fra Kerteminde og omegn samt en gårdhaven.

Historie 

Bygningen blev opført i 1630 af rådmand Karsten Iversen i Langegade. I 1836 bliver bygningen overtaget af farveren Anton Hinke, hvorefter den bliver kendt under navnet "Farvergården". I 1935 stiftede man Museumsforeningen for Kerteminde og Omegn, og man køber farvergården af Hinkes arvinger, der åbner som bymuseum to år senere.

I 1939 opførte man en kustodebolig i gårdhaven. Johannes Larsen var formand for museumsforeningen fra 1937 til sin død i 1961. Hans hjem blev en del af Kerteminde Museum i 1984.

Den 1. januar 2009 blev museet lagt sammen med Nyborg Museum og Nyborg Slot som en del af Østfyns Museer. Den 1. juli 2010 genåbnede museet efter en større restaurering, hvor facaden blev bragt tilbage til udseendet omkring år 1900. Bygningen der står i dag, var en del af en større gård på stedet og man rev en sidebygning fra 1700-tallet ned under restaureringen, der blev udført gratis af byens håndværkere.

Udstilling 

Museet er fordelt på tre etager, hvor 1. etage har forskellige udstillinger i hvert rum som eksempelvis fiskeri og retsvæsen, 2. etage findes udstilling om forskellige håndværk som f.eks. urmager og skomager. I kælderen findes en smedje.

I gårdhaven er bede med stauder og mulighed for at køre på væltepeter.

Referencer

Eksterne henvisninger 
 Østfyns Museer websider 

Museer i Region Syddanmark
Bygninger, konstruktioner og anlæg i Nyborg Kommune
Museer etableret i 1937
Bindingsværksbygninger i Danmark
Lokalmuseer i Danmark
Fredede bygninger, konstruktioner og anlæg i Kerteminde Kommune
Denpasar

Denpasar er hovedstad og den største by i den indonesiske provins Bali med  indbyggere. Byen er beliggende på den sydlige del af Bali. Denpasar er en stor turistdestination og hovedindgangsvej til Bali.

Væksten i turistindustrien har givet Denpasar den største vækstrate i Bali-provinsen. Indbyggertallet voksede fra 788.445(2010) til . Det omgivende storbyområde har omkring to millioner indbyggere.

Referencer

Eksterne henvisninger 

 Officiel hjemmeside  (på indonesisk)

Byer i Indonesien
John Charles

William John Charles (CBE) (27. december 1931 - 21. februar 2004) var en walisisk fodboldspiller (midterforsvarer/angriber) og manager. Han regnes som en af de bedste spillere i Wales' historie.

Charles var en fremragende allround spiller, hvis evne til at dække både forsvars- og angrebspladser bragte ham til storklubber som Leeds United i England og Juventus og Roma i Italien. I sin tid hos Juventus var han med til at vinde hele tre Serie A-titler. Charles præsterede den højst sjældne bedrift aldrig at få et eneste gult eller rødt kort i løbet hele sin 26 år lange karriere.

Charles spillede desuden 38 kampe og scorede 15 mål for det walisiske landshold. Han var stjerne for landet, da det deltog ved VM i 1958 i Sverige, Wales' eneste VM-deltagelse nogensinde. Her spillede fire af holdets fem kampe i turneringen, men kunne grundet en skade ikke deltage i kvartfinalen, der blev tabt med 1-0 til turneringens senere vindere fra Brasilien.

Charles fungerede desuden i en årrække som manager, og var blandt i fire år spillende manager hos Hereford United. Han blev i 2001 adlet og tildelt Commander of the Order of the British Empire.

Titler 
Serie A
 1958, 1960 og 1961 med Juventus

Coppa Italia

 1959 og 1960 med Juventus

Referencer

Eksterne henvisninger 

Fodboldspillere fra Wales
Deltagere ved verdensmesterskabet i fodbold 1958
Fodboldspillere fra Leeds United F.C.
Fodboldspillere fra Juventus F.C.
Fodboldspillere fra AS Roma
Fodboldspillere fra Cardiff City F.C.
Fodboldspillere fra Hereford United F.C.
Fodboldtrænere fra Wales
Personer fra Swansea
Personer tildelt Commander of the Order of the British Empire
P.A.H. Feddersen

Polycarpus Andreas Henrik Feddersen (1791 i Kaltenkirchen, Holsten – 17. februar 1851) var en dansk embedsmand.

Han var søn af sognepræst Broder Feddersen og Regine Margrethe Wildenrath, blev månedsløjtnant, konstitueret grænsetoldkontrollør ca. 1813, fast ansat 1820 og bosat i Skodborghus. Feddersen blev udnævnt til told- og konsumtionsinspektør i Horsens 1824 og blev tillige vejer og måler i samme købstad 1827. Han blev konstitueret overkontrollør over Sjælland, Lolland-Falster samt Fyn og Langeland 1835. Han blev forfremmet til toldinspektør i København 1844.

P.A.H. Feddersen blev Dannebrogsmand 1813, kammerråd 1820, justitsråd 1828, Ridder af Dannebrog 1836 og etatsråd 1840.

Han blev gift 17. august 1814 i Sankt Mortens Kirke i Randers med Anne Margrethe Caspersen (17. januar 1792 i Randers - 26. juli 1863 i Randers), datter af bagermester Gotfred Caspersen og Birgitte Sparre.

Kilder 
 Toldere i Horsens

P.A.H.
Toldembedsmænd fra Danmark
Personer fra Holsten
Riddere af Dannebrog
Etatsråder fra Danmark
Danskere i 1800-tallet
Ivor Allchurch

Ivor John Allchurch (MBE) (16. oktober 1929 - 10. juli 1997) var en walisisk fodboldspiller (angriber) fra Swansea.

Allchurchs 21 år lange karriere blev tilbragt hos henholdsvis Swansea i hjembyen, samt hos Cardiff City og engelske Newcastle United. Længst tid tilbragte han hos Swansea, som han repræsenterede i sammelagt 14 sæsoner og nåede at spille næsten 450 ligakampe for.

Allchurch spillede desuden 68 kampe og scorede 23 mål for det walisiske landshold. Han var en del af landets trup til VM i 1958 i Sverige, Wales' eneste VM-deltagelse nogensinde. Han spillede alle holdets fem kampe i turneringen, hvor waliserne nåede frem til kvartfinalen, der dog blev tabt med 1-0 til de senere verdensmestre fra Brasilien.

Allchurch blev i 1966 adlet, og udnævnt til Member of the British Empire. Han var bror til en anden walisisk landsholdsspiller, Len Allchurch, der også var med i VM 1958-truppen.

Referencer 

Fodboldspillere fra Wales
Deltagere ved verdensmesterskabet i fodbold 1958
Fodboldspillere fra Swansea City A.F.C.
Fodboldspillere fra Cardiff City F.C.
Fodboldspillere fra Newcastle United F.C.
Personer fra Swansea
Personer tildelt Member of the Order of the British Empire
Len Allchurch

Leonard "Len" Allchurch (født 12. september 1933 i Swansea, Wales, død 16. november 2016) var en walisisk fodboldspiller (wing).

Allchurch tilbragte størstedelen af sin karriere (13 sæsoner) hos Swansea City i sin hjemby. Han var også tilknyttet de engelske klubber Sheffield United og Stockport, begge i fire sæsoner.

Allchurch spillede desuden 11 kampe for det walisiske landshold. Han var en del af landets trup til VM i 1958 i Sverige, Wales' eneste VM-deltagelse nogensinde. Han kom dog ikke på banen i turneringen, hvor waliserne nåede frem til kvartfinalen, der dog blev tabt med 1-0 til turneringens senere vindere fra Brasilien.

Allchurch var lillebror til en anden walisisk landsholdsspiller, Ivor Allchurch, der også var en del af landets VM 1958-trup.

Referencer 

Fodboldspillere fra Wales
Deltagere ved verdensmesterskabet i fodbold 1958
Fodboldspillere fra Stockport County F.C.
Fodboldspillere fra Swansea City A.F.C.
Fodboldspillere fra Sheffield United F.C.
Personer fra Swansea
Henning Andersen (politiker)

Henning Koefoed Andersen (27. oktober 1931 i Skagen – 12. august 2008 i Ærøskøbing) var en dansk erhvervsmand og politiker for Det Konservative Folkeparti.

Henning Andersen var søn af direktør Seren Andersen (død 1976) og hustru Ragna født Koefoed Ruth (død 1982), tog realeksamen, blev handelsuddannet på Vestjydsk Handelsskole i Esbjerg 1950 og blev i 1954 bogholder og senere prokurist ved Esbjerg Skibsværft. I 1957 blev han direktør og medindehaver af Marstal Træskibsværft på Ærø, hvilket han var til 1978.

Han var medlem af Fyns Amtsråd fra 1970 til 1997, heraf var han viceamtsborgmester 1982-94 og formand for Undervisnings- og Kulturudvalget 1990-97. Men han markerede sig mest som mangegårig formand for amtets tekniske udvalg hvor han bl.a. gjorde en indsats for vandmiljøet.

Han var medlem af Det Konservative Folkepartis repræsentantskab fra 1965 og næsten 40 år frem. Henning Andersen var også folketingsmedlem i atten år, heraf tretten som medlem af Finansudvalget (1981-94) og fem år (1987-92) som finanspolitisk ordfører. Han var folketingsmedlem for Odense Amtskreds fra 1. maj 1970 til 20. september 1971, for Fyns Amtskreds fra 21. september 1971 til 3. december 1973 og igen fra 23. oktober 1979 til 1994. Han var Ridder af Dannebrog.

Han blev gift 3. september 1955 med Annalisa Lohmann Lagoni (født 4. marts 1934 i Esbjerg), datter af Hans Lagoni (død 1980) og hustru Ane Krestine født Christensen (død 1977)

Han døde 76 år gammel den 12. august 2008 på Ærøskøbing Sygehus.

Referencer 
 "Fødselsdage i dag", Kristeligt-dagblad.dk, 27. oktober 2001.

Personer i Kraks Blå Bog (afdøde)
Tidligere folketingsmedlemmer fra Det Konservative Folkeparti
Folketingsmedlemmer i 1970'erne
Folketingsmedlemmer i 1980'erne
Folketingsmedlemmer i 1990'erne
Riddere af Dannebrog
Borgmestre fra Det Konservative Folkeparti
Viceamtsborgmestre fra Danmark
Erhvervsfolk fra Danmark
Personer fra Skagen
Donny Gorter

Donny Gorter (født 15. juni 1988 i Lugano) er en hollandsk fodboldspiller, der spiller for ADO Den Haag. 

Han var fra 27. september til 31. december 2016 på kontrakt hos Viborg FF i Superligaen. Han har tidligere spillet for blandt andet NAC Breda og AaB. Han er søn af den tidligere fodboldspiller Edwin Gorter.

Titler

Klub
AZ
KNVB Cup (1): 2012–13

Referencer

Eksterne henvisninger 
 Superligastatistik  på danskfodbold.com
 Donny Gorter  på vi.nl

Fodboldspillere fra Holland
Fodboldspillere fra PSV Eindhoven
Fodboldspillere fra AZ Alkmaar
Fodboldspillere fra AaB
Fodboldspillere fra NAC Breda
Fodboldspillere fra Viborg FF
Månedsofficer

En månedsofficer var i 16-, 17- og 1800-tallet en officer af reserven i den danske flåde. Månedsofficerer blev antaget i krigs- eller krisetid, og mens de faste officerer var på årskontrakt, gjorde månedsofficerer tjeneste på månedsbasis.

De fleste månedsofficerer var månedsløjtnanter, men der var også månedsofficerer med højere charge, såsom månedskaptajner.

Månedsløjtnanter 
 Peter Sivers, 1700-01 (under Store Nordiske Krig)
 Frederik Christopher Lütken, 1716-19 (under Store Nordiske Krig)
 Anthonius Krieger, 1794
 Andreas Christian Cederfeld de Simonsen, 1801 (under Englandskrigene)
 Christian Christopher Zahrtmann, 1808 (under Napoleonskrigene) - udlånt til den franske flåde

Månedskaptajner 
 Peter Besemacher, 1676 (under Skånske Krig) - med kommandørkaptajns bestalling
 Caspar von Wessel, 1715 (under Store Nordiske Krig)

Kilder 
 månedsløjtnant i Den Store Danske
 DIS-Forum :: Slægtsforskning - metode og teknik :: Månedsløjtnant

Søværnet
Danmark i 1600-tallet
Danmark i 1700-tallet
Danmark i 1800-tallet
Edwin Gorter

Wilhelmus Edwin Gorter (født 6. juli 1963 i Haag) er en hollandsk tidligere fodboldspiller. Han begyndte sin karriere i R.V.C., før han skiftede videre til FC Dordrecht, Roda JC, FC Lugano, Caen, SK Lommel, FC Utrecht, Vitesse, NAC Breda, New England og Miami. Hans søn Donny Gorter er også fodboldspiller på professionelt plan.

Titler
Eerste Divisie: 1982–83

Eksterne henvisninger 
Edwin Gorter på vi.nl
Edwin Gorter  på dutchplayers.nl

Fodboldspillere fra Holland
Fodboldspillere fra Roda JC
Fodboldspillere fra FC Lugano
Fodboldspillere fra SM Caen
Fodboldspillere fra FC Utrecht
Fodboldspillere fra SBV Vitesse
Fodboldspillere fra NAC Breda
Fodboldspillere fra New England Revolution
Hotell Paradisets hemlighet

Hotell Paradisets hemlighet er en dansk-svensk dramafilm fra 1931. Filmen er instrueret af George Schnéevoigt.

Hotell Paradisets hemlighet er en svensk version af den danske film Hotel Paradis, Hotell Paradisets hemlighet er danskproducere og regnes derfor som en dansk film. Begge film blev indspillet samtidig hos Nordisk Film.

Medvirkende 
John Ekman - Henrik Schultze, krovært
Ester Roeck-Hansen - Emilie, kroværtens hustru
Gun Holmquist - Rosa, kroværtens datter (som voksen)
Harry Roeck-Hansen - Møller Kleinsorg
Knut Jarlow - Kleinsorg, løjtnant
Anton de Verdier - En mand

Eksterne henvisninger 
 

Danske film fra 1931
Dramafilm fra Danmark
Dramafilm fra Sverige
Film instrueret af George Schnéevoigt
Film baseret på bøger
Film fra Danmark (administrationskategori)
Svenske film fra 1931
Berlin Alexanderplatz (roman)

Berlin Alexanderplatz er en roman af den tyske forfatter Alfred Döblin, som udkom 1929 på Fischer Verlag i Berlin som Berlin Alexanderplatz: Die Geschichte vom Franz Biberkopf.

Filmatisering
Romanen er filmatiseret to gange, i 1931 af Piel Jutzi og i 1980 af Rainer Werner Fassbinder. Den sidste blev produceret som TV-serie i 14 episoder med over 15 timers spilletid. Günter Lamprecht spillede Franz Biberkopf; ellers medvirkede bl.a. Elisabeth Trissenaar, Hanna Schygulla og Barbara Sukowa.

Romaner fra Tyskland
Alexanderplatz (roman)
Litteratur i 1929
Embsen

Embsen er en kommune i den sydlige del af Landkreis Lüneburg i den tyske delstat Niedersachsen, og er en del af Samtgemeinde Ilmenau.

Geografi 

En del af det 530 hektar store Naturschutzgebiet Hasenburger Bachtal ligger i kommunen Embsen.
Hasenburger Mühlenbach (eller Hasenburger Bach), der er et tilløb til Ilmenau, har sit udspring vest for Embsen.

Inddeling 
I kommunen Embsen ligger landsbyerne Embsen, Oerzen og Heinsen.

Eksterne kilder/henvisninger 

 Kommunens side  på Samtgemeindens websted
Comeback (film fra 2015)

Comeback er en dansk komediedrama fra 2015, instrueret af Natasha Arthy, som har skabt manuskriptet sammen med komikeren Jacob Tingleff på baggrund af oplæg af den islandske forfatter Hallgrímur Helgason.

Handling 
Komikeren Thomas Vang har smadret sin karriere og vil gøre alt for at komme tilbage på toppen. Om han så må nøjes med at varme op for vennen, den succesfulde Mads Andersen, skal al energi sættes ind på at få karrieren på ret køl igen. Men da hans rapkæftede teenagedatter Frederikke pludselig dukker op af glemslen, bliver der vendt op og ned på hans liv. Hun gør alt, hvad hun kan for at sabotere hans drømme, og inden Thomas helt forstår, hvad der har ramt ham, styrer han direkte mod den sikre afgrund. Kun Frederikke kan redde ham - men er det overhovedet umagen værd for hende? Én ting er helt sikkert, det bliver ikke det comeback, han havde ønsket sig.

Medvirkende 
 Anders W. Berthelsen som Thomas Vang
 Peder Thomas Pedersen som Mads
 Sarah-Sofie Boussnina som Frederikke
 Roberta Reichhardt som Emilie
 Peter Frödin som Torben
 Benedikte Hansen som Kim
 Maria Rossing som Marlene
 Filippa Suenson som Lina
 Tina Gylling Mortensen som Jepsen

Kilder

Eksterne henvisninger 

 

Danske film fra 2015
Komediefilm fra Danmark
Film instrueret af Natasha Arthy
Dansksprogede film
Keops (virksomhed)

Keops var en børsnoteret dansk ejendomskoncern, der blev grundlagt i 1989 af Ole Vagner. I 2007 blev virksomheden købt af islandske Stodir, et datterselskab af Baugur Group, og to år senere gik Keops Development konkurs.

Historie 

Keops blev grundlagt i 1989 under navnet Investorpartner med en kapital på 500.000 kr. (ca. 823.000 i 2013-DKK).. I 2002/2003 havde koncernen en omsætning på omkring 1 mia., 108 ansatte og administrerede ejendomme til en værdi af over 7 mia. kr.

Keops var totalentreprenør på RO's Torv i Roskilde, der stod færdig i 2003, og var efterfølgende ejer af butikscentret i partnerskab med arkitekt Claus B. Hansen. I 2006 købte Keops imidlertid Hansen ud, og solgte det derefter videre til Essex Invest i Aarhus. Virksomheden var ligeledes entreprenør på udvidelsen der begyndte i 2006.

I 2004 købte man CF-kasernerne i Hillerød og omdannede dem til boliger og erhvervslokaler.

Keops var investor i Bispebjerg Kollegiet, der oprindeligt skulle have hedder Keops Kollegiet. Det stod klar til indvielse i sommeren 2006.

I 2005 købte Baugur Group 30 procent af aktierne i Keops for 564 mio. kr. (ca. 664,43 i 2014-DKK), hvilket skulle øge virksomhedens muligheder for at ekspandere. Ved denne lejlighed fik Keops' ejer 66,5 mio. kr. (ca. 78,34 2014-DKK).

I 2007 blev Keops opkøbt af det islandske selskab Stodir, og fusioneret med Atlas Ejendomme under navnet Landic Property. Aktierne blev opkøbt til 24 kr. stykket, hvilket gav selskabet en markedsværdi på 4,4 mia. kr. (ca. 5 mia. i 2013-DKK). Ole Vagner fik ved den lejlighed 1,3 mia. kr. (ca. 1,48 mia. i 2013-DKK).

Keops blev hårdt ramt af finanskrisen, og i 2008 blev Keops Development forsøgt solgt til Stones Invest, der dog lod handlen gå tilbage og krakkede kort efter.
I 2009 gik de tre danske datterselskaber af Landic-koncernen konkurs og heriblandt Keops Development.

Referencer 

Ejendomsselskaber i Danmark
Danske virksomheder etableret i 1989
Ophørt i 2009
Ferdinand 3. af Toscana

Ferdinand 3. (6. maj 1769 – 18. juni 1824) var storhertug af Toscana fra 1790 til 1801 og efter en periode i eksil under Napoleonskrigene igen fra 1814 til 1824. I mellemtiden var han kurfyrste af Salzburg fra 1803 til 1806 og storhertug af Würzburg fra 1806 til 1814. Han var søn af den Tysk-romerske kejser Leopold 2..

Biografi 

Ferdinand blev født den 6. maj 1769 i Firenze, hovedstaden i Toscana, som det tredje barn og anden søn af den daværende Storhertug Peter Leopold af Toscana i hans ægteskab med Infantinde Maria Ludovika af Spanien, datter af kong Karl 3. af Spanien.

Hans far var en yngre søn af Maria Theresia af Østrig og den Tysk-romerske kejser Frans 1. Stefan. Leopold havde ved faderens død i 1765 arvet storhertugdømmet Toscana, som han regerede, indtil han i 1790 blev Tysk-romersk kejser som Leopold 2. ved storebroderen kejser Josef 2.s død.

Ferdinand voksede op med sine mange søskende ved faderens hof i Toscana.

Ferdinand overtog regeringen i storhertugdømmet Toscana, da faderen blev valgt til kejser i 1790. Han blev fordrevet af franskmændene i 1799 og afsat i 1801. I 1803 blev han i stedet udnævnt til kurfyrste af Salzburg, og i 1806 blev han udnævnt til storhertug af Würzburg. I 1814 blev han genindsat som storhertug af Toscana, hvor han døde i 1824.

Ægteskab 
Ferdinand blev gift første gang per stedfortræder den 15. august 1790 i Napoli med prinsesse Louise af Napoli og Sicilien (1773-1802), datter af kong Ferdinand 1. af Begge Sicilier. Vielsen blev bekræftet med deltagelse af brudgommen selv den 19. september 1790 i Wien. De fik 5 børn.

Han blev gift anden gang den 6. maj 1821 i Firenze med prinsesse Maria Ferdinanda af Sachsen (1796-1865), datter af arveprins Maximilian af Sachsen. De fik ingen børn.

Se også 

Storhertuger af Toscana
Huset Habsburg-Lothringen
Personer fra Firenze
Ærkehertuger af Østrig
Jens Wille

Jens Wille (1750 på Christianshavn (døbt 5. december) – 27. marts 1820 i Altona) var en dansk embedsmand.

Han var søn af saltdrager Claus Nicolaisen Wille og Anne Jensdatter, blev 1781 korrespondent ved Den Kongelige Grønlandske Handel, 1786 inspektør i Nordgrønland, hvilket han var til 1790, og 1806 3. og administrerende direktør for Det kgl. Fiskeri- og Handelsinstitut i Altona. I 1816 blev han generalkrigskommissær.

Han har oversat to tyske teaterstykker til dansk: De fire Formyndere (1795, af Friedrich Ludwig Ulrich Schröder) og Brandskatten (1806, af August von Kotzebue).

Wille ægtede Sophie Hedevig Lund (døbt 19. september 1763 i København - 28. februar 1812), datter af Joachim Henrik Lund, kammertjener hos grev Adam Gottlob Moltke, og Cathrine Amalia Bing.

Kilder 
 Thomas Hansen Erslew, Almindeligt Forfatter-Lexicon for Kongeriget Danmark med tilhørende Bilande fra 1814.

Krigskommissærer fra Danmark
Danskere i 1700-tallet
Danskere i 1800-tallet
Oversættere fra Danmark
Personer fra København
Samtgemeinde Ostheide

Samtgemeinde Ostheide er en Samtgemeinde ("fælleskommune" eller amt) i den sydlige, centrale del af Landkreis Lüneburg, beliggende sydøst for byen Lüneburg, i den tyske delstat Niedersachsen.
Administrationen ligger i byen Barendorf.

Kommunerne i Samtgemeinden 
Samtgemeinde Ostheide består af kommunerne:
 Barendorf
 Neetze
 Reinstorf
 Thomasburg
 Vastorf
 Wendisch Evern

Eksterne kilder/henvisninger 

 Officielt Websted
Cliff Jones

Clifford William "Cliff" Jones (født 7. februar 1935 i Swansea, Wales) er en tidligere walisisk fodboldspiller (wing).

Efter at have startet sin karriere hos Swansea City i sin hjemby rejste Jones i 1958 til England, hvor han de følgende ti sæsoner spillede for Tottenham Hotspur i London. Her var han med til at vinde det engelske mesterskab, tre udgaver af FA Cuppen samt Pokalvindernes Europa Cup.

Jones spillede desuden 59 kampe og scorede 16 mål for det walisiske landshold. Han var en del af landets trup til VM i 1958 i Sverige, Wales' eneste VM-deltagelse nogensinde. Han spillede samtlige landets fem kampe i turneringen, hvor waliserne nåede frem til kvartfinalen, der dog blev tabt med 1-0 til turneringens senere vindere fra Brasilien.

Titler 
Engelsk mesterskab
 1961 med Tottenham Hotspur

FA Cup
 1961, 1962 og 1967 med Tottenham Hotspur

Pokalvindernes Europa Cup
 1963 med Tottenham Hotspur

Referencer 

Fodboldspillere fra Wales
Deltagere ved verdensmesterskabet i fodbold 1958
Fodboldspillere fra Tottenham Hotspur F.C.
Fodboldspillere fra Swansea City A.F.C.
Fodboldspillere fra Fulham F.C.
Personer fra Swansea
Frederik Wilhelm Willemoes

Frederik Wilhelm Willemoes (12. juni 1778 på gården Minendal, Tanderup Sogn, Fyn – 25. maj 1860 på Frederiksberg) var en dansk læge, bror til Joachim Godske Willemoes, Peter Willemoes og Martin Willemoes-Suhm.

Han var ældste søn af kammerråd Christen Willemoes, daværende forvalter ved Grevskabet Wedellsborg, senere amtsforvalter, først i Assens og sidst (fra 1796) i Odense (1736-1818) og hustru Christiane Drejer (1754-1832).

Han fik først undervisning hjemme og siden af præsten på Avernakø Mathias Dahlstrøm, kom 1794 i Frederiksborg Skole, hvorfra han i 1795 blev dimitteret til Universitetet. Han studerede medicin, blev 1799 amanuensis hos arkiater Aastov og samme år alumne på Borchs Kollegium og blev 1801 cand.med. Samme år blev Willemoes kandidat på Frederiks Hospital og disputerede i 1803 for den medicinske doktorgrad. I 1804 var han på videnskabelig rejse i England og Skotland, blev 1807 reservemedikus ved Frederiks Hospital, 1808 landfysikus i Viborg, 1817 stiftsfysikus i Aarhus og virkelig justitsråd. I 1844 fik han sin afsked i nåde og med pension og blev udnævnt til etatsråd. Han boede siden i København.

Han blev gift med Mariane Elise Hillerup (døbt 9. august 1791 i Aalborg - 25. marts 1861 på Frederiksberg), datter af justitsråd Niels Hillerup til Børglum Kloster i Vendsyssel og Elisabeth Dyssel.

Kilder 
 Thomas Hansen Erslew, Almindeligt Forfatter-Lexicon for Kongeriget Danmark med tilhørende Bilande fra 1814.

Personer fra Fyn
Etatsråder fra Danmark
Læger fra Danmark
Danskere i 1700-tallet
Danskere i 1800-tallet
Frederik Wilhelm
Imelda Marcos

Imelda Remedios Visitación Trinidad Romuáldez-Marcos (født 2. juli 1929 i Manila) var Filippinernes førstedame fra 1965 til 1986 som præsident Ferdinand Marcos' kone.

Efter præsident Marcos' fald flygtede parret til Hawaii. Efterfølgende fandt man over 1000 par sko, tilhørende Imelda Marcos. I 1991 (to år efter Ferdinand Marcos' død) fik Imelda Marcos lov til at vende tilbage til Filippinerne. Siden har hun været en væsentlig politisk aktør, samtidig med at hun har været tiltalt for adskillige korruptionsforhold.

Kilder

Eksterne henvisninger 

Personer fra Manila
Ægtefæller til nationale ledere